Шпанија није дуго остала у миру јер је агресивни краљ Анри II дошао на француски престо 1547. године. Сукоб са Шпанијом обновљен је 1551. године. У биткама код Светог Квентина и Гравелина Шпанци односе победу. Споразумом у Като-Камбрезију окончани су Италијански ратови. Шпанска власт у Италији трајно је призната. Француска је избачена из борбе за Апенинско полуострво и у наредних тридесет година потресаће је верски ратови. У периоду од 1559. до 1643. године Шпанија је била на врхунцу моћи и територијалног проширења.